อยากทราบว่าการที่เรา ผญ. มีน้ำหล่อลื่นในปริมาณที่น้อยเวลามีเพศสัมพันธ์ แล้วมันทำให้เกิดปัญหาในการมีเพศสัมพันธ์ ซึ่งมีอายุแค่20ต้นๆ อยากทราบว่าเกิดจากสาเหตุอะไรและมีวิธีช่วยทำให้มีน้ำหล่อลื่นกลับมาปกติได้มั้ย ปล.มีการทานยาคุมแบบ28เม็ดอยู่เป็นประจำ
สวัสดีค่ะ การที่น้ำหล่อลื่นออกมากหรือน้อยในขณะมีเพศสัมพันธ์นั้น อาจมีสาเหตุมาจาก- ขึ้นกับระดับฮอร์โมนเอสโตรเจนในร่างกาย โดยในช่วงกึ่งกลางของรอบเดือน จะมีปริมาณฮอร์โมนสูงขึ้น น้ำหล่อลื่นก็จะมากกว่าในช่วงเวลาอื่น- การใช้ฮอร์โมนชนิดโปรเจสเตอโรนในการคุมกำเนิด หรือใช้ยาคุมชนิดที่มีฮอร์โมนต่ำ- อายุที่มากขึ้น โดยเฉพาะเมื่อเข้าสู่วัยก่อนหมดประจำเดือน น้ำหล่อลื่นก็ย่อมลดลง- มีการติดเชื้อในช่องคลอด- การเคยฉายรังสีรักษาบริเวณอุ้งเชิงกรานมาก่อน- การมีความเครียด วิตกกังวล- การไม่มีอารมณ์ร่วมขณะที่มีเพศสสัมพันธ์ดังนั้น หากไม่ได้มีสาเหตุมาจากสภาวะจิตใจ คือมีอารมณ์ร่วมขณะมีเพศสัมพันธ์ปกติ ไม่ได้มีความเครียดและวิตกกังวล ไม่ได้มีตกขาวที่ผิดปกติ ก็น่าจะเกิดจากยาคุมกำเนิดที่ทานต่อเนื่องมานานก็ได้ค่ะดังนั้น อาจลองหยุดทานยาคุมกำเนิด แล้วสังเกตว่าจะมีน้ำหล่อลื่นกลับาปกติหรือไม่ แต่หากยังต้องการที่จะคุมกำเนิด อาจใช้สารหล่อลื่นช่วยขณะที่มีเพศสัมพันธ์ เช่น KY gel เป็นต้นแต่หากยังคงมีปัญหาน้ำหล่อลื่นน้อย และเกิดปัญหาในขณะมีเพศสัมพันธ์ ก็ควรไปพบสูติ-นรีแพทย์เพื่อตรวจรักษาค่ะ